
IBM Composer, uusi vaihe tekstin ladonnassa 


IBM Composer ylittää kaikki perinteellisen suoran 

painannan mahdollisuudet. Täydellinen kirjainten yhteen- 
sopivuus, tasainen värinvahvuus ja täsmällinen tekstin 
sijoittuminen ovat uusia laatuominaisuuksia. Painotyönne ovat 
paremman näköisiä ja helpommin luettavia. Nyt voitte 

korvata monet kustannuksiltaan kalliimmat menetelmät tällä 
uudella tekniikalla. 


IBM Composer on nopea ja helppo ladontamenetelmä. 
Kirjoituskoneen ominaisuudet ja sähkön nopeus yhtyneinä 

moniin aikaa säästäviin erikoisuuksiin tekevät 

latomisen yksinkertaiseksi. Tuloksena on, että pystytte suorittamaan 
useampia töitä lyhyemmässä ajassa, ja kouluttamaan uusia koneen 
käyttäjiä muutamassa päivässä. 

Nyt voitte suorittaa suuren määrän erilaisia ladontatöitä 

ja tarjota korkean laadun ja edulliset hinnat. 


IBM Composer tarjoaa uuden korkealaatuisen ladontatekniikan 


Ainutlaatuinen IBM 72 -kirjasinkehä on mukava ja 

luotettava. IBM 72 -kirjasinkehä on kevyt pallo, joka napsahtaa 
hetkessä paikalleen. Jokaisessa kehässä on täydellinen 
kirjakesarja, ja sen voi vaihtaa mihin muuhun IBM Composeriin 
tahansa. Ja IBM 72 -kirjasinkehä saa aikaan paljon terävämmän ja 
helpommin luettavan jäljen kuin muissa järjestelmissä 

käytetyt kirjakkeet. 


Klassillisten kirjainmuotojen kauneus uudessa 

9 yksikön järjestelmässä. Yleisimmin käytetyt kirjainmuodot on 
uudestaan piirretty ja mitoitettu 9 yksikön järjestelmään, 

kirjainten yhteensopivuus ja hyvä luettavuus on taattu. Laadun puolesta 
IBM:n kirjakkeet ovat täysin verrattavissa niihin kustannuksiltaan 
kalliimpiin kirjakkeisiin, joissa on käytetty 18 yksikön 

järjestelmän 12 yksikköä. 


Laaja valikoima eri kirjainmuotoja, kirjainkokoja ja 

kirjakesarjoja. Valittavana ovat kirjainmallit medievaaliantiikva, 
siirtymätyyli, uusantiikva, groteski ja egyptienne. Kaikkia tyyppejä on 
eri kokoisina, 7 pisteestä 12 pisteeseen, laihana, normaalina, lihavana 
ja kursiivina. 


IBM Composer on nopea ja kätevä ladontamenetelmä 


Kirjoituskoneen toimintaperiaate tekee työn 

yksinkertaiseksi. Latominen IBM Composerilla on vain konekirjoitustaidon 
laajentamista. EFi ole tarvis perehtyä kokonaan uuteen näppäimis- 

töön, täysin erilaiseen järjestelmään tai outoon mekanismiin. 

Koneen käyttäjä pystyy tekemään kuvauskuntoisia tekstejä tavattoman 
tehokkaasti jo muutaman päivän kuluttua. 


Sähkökirjoituskoneen näppäimistöllä kirjoittaminen 

käy nopeasti ja tehokkaasti. IBM Composerin nopeus on 14 merkkiä 
sekunnissa. Kirjoittajan ei tarvitse rasittaa itseään niin kuin ei- 
sähkökäyttöisellä koneella kirjoittaessaan. Hän pysyy 

virkeänä kauemmin, työskentelee täydellä teholla pidempään. 


Tasarivinen teksti syntyy muutamin yksinkertaisin 

liikkein. Rivi kirjoitetaan ensin yhteen kertaan, värillä merkityt 
asteikot tasausosoittimella ilmaisevat sopivan rivin lopettamiskohdan. 
Sitten asetetaan värillä merkityt tasausosoittimen valitsimet 
asteikkoon ja kirjoitetaan rivi uudestaan, tasaaminen tapahtuu 
automaattisesti. 


Tekstin tarkennus käy nopeasti ja vaivattomasti. Erilaisiin 

tekstin ladontatehtäviin tarvitaan vain muutama yksinkertainen työvaihe, 
yhtä nopeasti ja vaivattomasti kuin kirjoituskoneella. Kirjoittaja 

selvittää nopeasti kuvatilan määrittelyt, reunaesteiden asettamiset 

ja otsikkojen sijoittamiset. 


Teknilliset yksityiskohdat 


Kirjainyksikön leveyden säädin säätelee vaunun liikkeitä 

kulloinkin kysymyksessä olevan Kirjasintyypin koon mukaan. Kolme 
värimerkein varustettua säätömahdollisuutta vastaa samalla värillä 
merkittyjä kirjasinkehiä. 

Välikkeenvalitsin säätelee rivivälin pituutta. Säätöväli on 5 pisteestä 
20 pisteeseen. 


Lyöntivoimakkuuden säädin säätelee kirjasinkehän lyönti- 
voimakkuutta. Värinvoimakkuuden vaihtelu on 
mahdollista kulloinkin kysymyksessä olevan kirjainmuodon 
mukaisesti. 


Reunaesteen asettimet näppäinpöydän tasossa sallivat 
marginaalien nopean asettamisen ja täsmentämisen. 


Paperinasettaja varmistaa paperin oikean sisään 
asettamisen. 


Sarake-esteen asettimet. Sarake-esteen tapaaja tarkistaa 
sarakkeen asettumisen halutulle kohdalle. 
Tapaaja siirtää vaunun haluttuun sarakkeeseen. 


Automaattinen paperinsyöttönäppäin tekee mahdolliseksi 
nopean etenemisen paperilla pystysuunnassa. Paperin 
syöttö vastaa välikkeenvalitsimen toimintaa. 


Kaksitoiminen rivinsiirto, telanupit säätelevät tekstin 
täsmällistä pystysuoraa sijoittamista. Vasen nuppi siirtyy neljä 
pistettä, oikea nuppi yhden pisteen. 


Muistilla varustettu tekstin palautusnäppäin. »Muistiyksikkö» 
tallettaa viimeisten 6-10 merkin viemän tilan. Jos 

kirjoittaja huomaa virheensä heti, hän voi palauttaa tekstin ja tehdä 
korjauksen tarvitsematta mitoittaa riviä uudestaan. Tämä on 
erittäin hyödyllistä silloin, kun tasattavaksi aiottua riviä 
kirjoitetaan ensimmäistä kertaa. 


Tekstin poiskytkijä. Rivin voi kirjoittaa mitoitusta varten 
ilman että merkit tulevat paperille, jolloin rivin vaatiman tilan 
voi nähdä nopeasti. 


Liukuva keskipisteasteikko säästää aikaa tekstin asettelussa 
keskelle paperia; laskutoimituksia ei tarvitse suorittaa. 


Form No. Fin. 6/1103 Tämän esittelylehtisen teksti on ladottu IBM Composerilla. Printed in The Netherlands 


Lyöntimuisti estää kahden peräkkäin nopeasti lyödyn merkin 
päällekkäin kirjoittumisen, jolloin ei tule puuttuvia tai liian lähekkäin 
olevia Kirjaimia. 

Erikoisvärinauha. Ainutlaatuiset IBM-värinauhat takaavat 

jokaisen merkin selvyyden ja täsmällisyyden. Nauha on helppo 
asettaa paikalleen ja vaihtaa uuteen. 


Rivintasausjärjestelmä 


Tasausvipu säätää IBM Composerin tasausasentoon ja siitä pois. 


Tasausosoitin ja tasausasteikot. Tasausosoittimessa on kolme 
värillä merkittyä asteikkoa, joissa taas on värilliset 

viivat ilmaisemassa, missä rivi lopetetaan ja kuinka lukemat 
asetetaan ennen tekstin toista kirjoittamista. 


Tasauslukemat. Lukemien asettaminen asteikolle ennen 
rivin toista kirjoittamista ilmoittaa koneelle kuinka sen tulee 
tasata teksti. 


Telan leveys 15 1/2 ” (n. 39 cm) 
Suurin mahdollinen rivinpituus 12 5/6” (1.31 cm) 
Koneen leveys 20 1/2” (n.52 cm) 
Koneen leveys telanupit mukaanlukien 22 3/4” (1.58 cm) 
Koneen syvyys etureunasta takareunaan 15 3/4? (n.40 cm) 


Koneen korkeus pöydän pinnasta 
koneen yläreunaan g isi (n.18 cm) 


Koneen paino 50 Ib. (n.23 kg) 


Press Roman Bold, 8 Point 


abcdefghijklmnopgrstuvwxyz 
ABCDEFGHIJKLMNOPORSTUVWXYZ 
1234567890-9ääö&.,»! ? 8%/&=(0)-0ÄÄÖN? 


Aldine Roman Normal, 10 Point 


abcdefghijklmnopgrstuvwxyz 
ABCDEFGHIJKLMNOPORSTUVWXYZ 
1234567890-oääöx. »! ? $%/&=() -PÄÖÄL: 


Bodoni Normal, 12 point 


abedefghijklmnopgrstuvwxyz 
ABCDEFGHIJKLMNOPORSTUVWXYZ 
12345567890-nääöa. »! ?$%/&=()-OÄÄÖN? 

